Toelatings - GEKOMBINEERDE SKOOL CHRISTIANA - Christiana , Noord Wes Custom
Gekombineerde Skool Christiana is ‘n Afrikaans-mediumskool wat beteken dat onderrig in Afrikaans is. Alle leerlinge wat Afrikaans as huistaal het of in Afrikaans skool gegaan het kan by ons skool inskryf.
Die toelatingsouderdom vir Graad 1 is 6 jaar. Die toelatingsouderdom vir die ander grade is die graad plus 6 jaar. Bv. Graad 5 - Gr 5 plus 6 jaar = 11 jaar.
Vlnr. Kaalvoet, kortbroek, withemp vir Graad 1 - 6.
Langbroek kouse skoene en kortmouhemp sonder das.
Langbroek, Erekleure baadjie en das.
Langbroek baadje en das.
Vlnr. Skoolrok sonder skoene graad 1-6
Skoolrok met skoene en baadjie.
Skoolrok met skoene.
Skoolrok met trui. Matrieks mag wit trui dra.
Skoolbaadjie met langbroek en das.
Skoolbaadjie met das en langbroek
Besoekers tot datum: 181949 ToekomsVenster: Die Here is God | Maroela Media
Foto: Bryan Garces/Unsplash
Die lewe is kompleks en veelkantig. Niks is eenvoudig of vanselfsprekend nie. As ŉ mens stilsit en dink aan die dimensies van jou menswees is dit enersyds wonderlik en andersyds effe bedreigend. Soveel dinge om aan aandag te gee en soveel dinge wat potensieel verkeerd kan loop. Dit is dan wanneer die gedagte dat die Here God is, vertroos en bemagtig.
Ek het vanoggend sommer stokmannetjies, -vroutjies en -figuurtjies geteken om kinders en kleinkinders, personeel, naby vriende, familielede, ander “dinge” te verteenwoordig. Dit is mý kunswerk en dis spesiaal. Daartussen in bevind ek myself. Ons lewe in verhouding met mekaar. Ek dra (soos hulle ook) hul belange op die hart. Dit is vir my en God belangrik dat dit met hulle geseënd gaan. Ek het nodig om vir hulle te bid.
Gebed is uitdagend. Ons raak verstrengel tussen al die belange en volstaan met sulke algemene verwysings. “Here seën ons gesin, kinders en kleinkinders”, maar die name en kontekste gaan verlore. Dit help my vanoggend om sommer net ŉ kringetjie te trek rondom sommige van daardie figure en spesifiek vir daardie persoon en konteks in te tree. Môre is dit ander persone in my kunswerk. Dit alles onder die sambreel “Die Here is God”.
Hy is oral. Ek is lokaliteitsgebonde en so kan ŉ mens aangaan.
Teken vandag nog jou belange op ŉ stuk papier. Omkring wat die Heilige Gees laat uitstaan en bid daarvoor. Môre kan gerus weer die proses opvolg en dan ook vir die persone en sake bid.